
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1254 


17 Ιουνίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Νοσηλευτικό Ίδρυμα Μετοχικού Ταμείου Στρατού 
(Έγκριση Υπερωριακής, Νυκτερινής και Εξαιρέσι¬ 
μων Ημερών Εργασίας, πέρα από το κανονικό ω¬ 
ράριο, για το Μόνιμο Πολιτικό Προσωπικό του 
ΝΙΜΤΣ για το χρονικό διάστημα από 5.3.99 μέχρι 


30.6.99)». 1 

Καθορισμός αμοιβής της Επιτροπής Εισήγησης για Ανά¬ 
θεση του έργου: Νότια επέκταση δαπέδου στάθμευ¬ 
σης αεροσκαφών Κρατικού Αερολιμένα Κέρκυρας 
«ΚΑΠΟΔΙΣΤΡΙΑΣ» Προϋπολογισμού 5.700.000.000 

δρχ. 2 

Συμπλήρωση απόφασης καθορισμού αποζημίω¬ 
σης μελών των Επιτροπών «Κρατικών Βραβείων 
Χορού» και Κρατικού Βραβείου Μελίνα Μερκού- 

_ ΡΠ. 3 

Έγκριση απογευματινής υπερωριακής εργασίας ερ¬ 
γαζομένων στη Φίλιππο Ένωση Ελλάδος. 4 


Τροποποίηση της 2022414/3713/0025/26.4.95 από¬ 
φασης του Υπουργού Οικονομικών, όπως ισχύει, 
με την οποία παρασχέθηκε η εγγύηση του Δημο¬ 
σίου για τη ρύθμιση οφειλών προς τις Τράπεζες 
από δάνεια για κεφάλαια κίνησης και πάγιες ε¬ 
γκαταστάσεις των βιομηχανικών και βιοτεχνικών 
επιχειρήσεων του Νομού Τρικάλων που επλήγη- 


σαν από τις χιονοπτώσεις του Φεβρουάριου 

1994. 5 

Ωράριο τροφοδοσίας Καταστημάτων (51ΙΡΕΒ ΜΑΒ- 
ΚΕΤ5) και των Υπεραγορών Λιανικού Εμπορίου 

(πολυκαταστήματα, αλυσίδες καταστημάτων). 6 

Κύρωση Αναδασμού αγρ/τος Πυλωρών στο Ν. Γρεβε- 
νών. 7 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 4141.13/3/99/13.5.99 από¬ 
φαση του Υπουργού Εμπορικής Ναυτιλίας... 8 


Α ΠΟΦΑΣΕΙΣ 

Αριθ. 2/39004/0022 (1) 

Νοσηλευτικό Ίδρυμα Μετοχικού Ταμείου Στρατού (Έ¬ 
γκριση Υπερωριακής, Νυκτερινής και Εξαιρέσιμων Η¬ 
μερών Εργασίας, πέρα από το κανονικό ωράριο, για το 
Μόνιμο Πολιτικό Προσωπικό του ΝΙΜΤΣ για το χρονικό 
διάστημα από 5.3.99 μέχρι 30.6.99)». 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

1. Αφού λάβαμε υπόψη: 

α. Τις διατάξεις του άρθρου 15 του ν. 2592/1998 (ΦΕΚ Α' 
57) καιτηςπαρ. 3του άρθρου 22του ν. 2362/95 (ΦΕΚ Α' 247). 

β. Την αρ. πρωτ. 2022941/2297/0022/7.4.98 Εγκύκλιο 
του Υπουργείου Οικονομικών, 
γ. Το αριθμ. 914/4/5.4.99 Πρακτικό του ΔΣ/ΝΙΜΤΣ. 
δ. Την ανάγκη αντιμετώπισης από το ΝΙΜΤΣ των ωρών 
απασχόλησης του μονίμου πολιτικού προσωπικού του 
(νοσηλευτικού - λοιπού) πέραν του κανονικού ωραρίου 
εργασίας. 

ε. Την αριθμ. 1107147/1239/0006Α/4.10.96 κ.υ.α. του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» ΦΕΚ Β' 922). 

στ. Την αριθμ. 2926/1/7.10.96 κ.υ.α. του Πρωθυπουρ¬ 
γού και του Υπουργού Εθνικής Άμυνας «Ανάθεση αρμο¬ 
διοτήτων Υπουργού Εθνικής Άμυνας στον Υφυπουργό Ε¬ 
θνικής Άμυνας (ΦΕΚ Β' 933). 

ζ. Το γεγονός ότι η σχετική δαπάνη θα βαρύνει τις πι¬ 
στώσεις που έχουν αναγραφεί στον ΚΑΕ 0261 του Π/Υτου 
Ιδρύματος (120.000.000 δρχ.), αποφασίζουμε: 

2. Εγκρίνουμε την υπερωριακή, νυκτερινή και εξαιρέσι¬ 
μων ημερών εργασία, πέρα από το κανικό ωράριο, τωντε- 
τρακοσίων (400) μονίμων πολιτικών υπαλλήλων του Νο¬ 
σηλευτικού Ιδρύματος Μετοχικού Ταμείου Στρατού, ένα¬ 
ντι πεντακοσίων ενενήντα ενός (591) υπηρετούντων, που 
κρίνονται απαραίτητοι για την αντιμετώπιση πραγματικών 
εποχιακών, εκτάκτων ή επειγουσών υπηρεσιακών ανα¬ 
γκών για το χρονικό διάστημα από 5.3.99 μέχρι 30.6.1999, 
όπως παρακάτω: 















ϋΐ 

α. Κλάδος ΠΕ 

Τέσσερις χιλιάδες πεντακόσιες πενήντα (4.550) ώρες 
για δέκα (10) άτομα. 

β. Κλάδος ΤΕ 

Πέντε χιλιάδες επτακόσιες πενήντα (5.750) ώρες για ε¬ 
βδομήντα (70) άτομα. 

γ. Κλάδος ΔΕ 

Ένδεκα χιλιάδες οχτακόσιες (11.800) ώρες για διακό¬ 
σια εξήντα άτομα. 

δ.Κλάδος ΥΕ 

Χίλιες εξακόσιες (1.600) ώρες για εξήντα (60) άτομα. 

3. Η δαπάνη που θα προκόψει από το σύνολο των εγκρι- 
θεισών ωρών υπερωριακής απασχόλησης (23.700 ώρες), 
σε καμία περίπτωση δεν πρέπει να υπερβεί το ύψος των 
40.874.850 δρχ., περίπου, που αποτελεί το 34,1% του πο¬ 
σού, που έχει εγγράφει στον οικείο ΚΑΕ του Προϋπολογι ¬ 
σμού, οικονομικού έτους 1999. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 5 Απριλίου 1999 

Ο! ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΔΗΜ. ΑΠΟΣΤΟΛΑΚΗΣ ΝΙΚ. ΧΡΙΣΤΟΔΟΥΛΑΚΗΣ 

-φ- 

Αριθ. 2/39002/0022 (2) 

Καθορισμός αμοιβής της Επιτροπής Εισήγησης για Ανά ¬ 
θεση του έργου: Νότια επέκταση δαπέδου στάθμευ¬ 
σης αεροσκαφών Κρατικού Αερολιμένα Κέρκυρας 
«ΚΑΠΟΔΙΣΤΡΙΑΣ» Προϋπολογισμού 5.700.000.000 
δρχ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη τις διατάξεις: 

1. Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα», όπως προστέθηκε με το άρθρο 27 
του Ν. 2081/92 και αντικαταστάθηκε με το άρθρο 1 του Ν. 
2469/97. 

2. Του Π.Δ. 69/1988 «Περί Οργανισμού της Γ.Γ.Δ.Ε. του 
Υ.ΠΕ.ΧΩ.ΔΈ. όπως τροποποιήθηκε με το Π.Δ. 166/96 και 
ισχύει. 

3. Του Π.Δ. 215/97 (ΦΕΚ 167 Α/25.8.97) «Σύσταση Ειδι¬ 
κής Υπηρεσίας Δημοσίων Έργων για τη μελέτη και κατα¬ 
σκευή των έργων Αεροδρομίων Νοτίου Ελλάδος. 

4. Του Π.Δ. 71/93 (ΦΕΚ 30Α/11.3.1993) «Καθορισμός 
αρμοδιοτήτων που διατηρούνται από τον Υπουργό και τις 
Περιφερειακές Αρχές ή όργανα διανομαρχιακού επιπέ¬ 
δου της Γ.Γ.Δ.Ε. του Υ.ΠΕ.ΧΩ.ΔΈ», καθώς και αυτές του 
Ν. 2503/97 (ΦΕΚ 107Α/30.5.97) «Διοίκηση, οργάνωση, 
στελέχωση της Περιφέρειας κ.λ π.». 

5. Του Ν. 1418/84 «Δημόσια έργα και ρυθμίσεις συνα¬ 
φών θεμάτων», όπως ισχύει μετά την τροποποίησή του 
από τους Νόμους 2229/94, 2308/95, 2338/95 και 
2372/96. 

6. Του Ν, 2576/98 «Βελτίωση των διαδικασιών για την α¬ 
νάθεση της κατασκευής των Δημ. Έργων και άλλες δια¬ 
τάξεις», και της αρ. Δ17α/08/16/ΦΝ402/10.2.98 απόφαση 
του Υπουργού ΠΕ.ΧΩ.Δ.Ε., όπως αυτή τροποποιήθηκε 
και συμπληρώθηκε με την απόφαση αριθ. 
Δ17α/10/65/ΦΝ402/24.7.98 του Υπουργού ΠΕΧΩΔΕ. 


7. Του Π.Δ. 609/85 «Κατασκευή Δημοσίων Έργων», ό¬ 
πως ισχύει σήμερα μετά την τροποποίηση και συμπλήρω¬ 
σή του από το ΠΔ 286/94, το ΠΔ 368/94, το Ν. 2338/95, το 
ΠΔ 402/96, το ΠΔ 210/97 και το ΠΔ 285/97. 

8. Του ΠΔ 23/93 όπως τροποποιήθηκε με το ΠΔ 85/95. 

9. Των λοιπών ισχυουσών ρυθμίσεων για τα Δημ. Έργα. 

10. Του Ν. 1642/86, για την εφαρμογή του Φόρου Προ¬ 
στιθέμενης Αξίας (ΦΕΚ/Α25) και την ΕΔ2γ/01/24/Φ.5.1/ 
6.2.87 Εγκ. Είδτου ΥΠΕΧΩΔΕ, σχετική με την εφαρμογή 
του ΦΠΑ στις συμβάσεις έργων και μελετών. 

11. Του Ν. 2362/95 περί Δημοσίου Λογιστικού και ειδι¬ 
κότερα της παρ. 3 του άρθρου 22 του Νόμου αυτού. 

12. Του άρθρου 40 του Ν. 849/78, όπως συμπληρώθηκε 
με το άρθρο 8 του Ν. 2129/93. 

13. Της αριθμ. 1107147/1239/0006Α/4.10.96 απόφασης 
με θέμα «Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών». 

14. Της ΣΑΕ 077 Τομέα Πολιτικής Αεροπορίας του ΥΠ ΕΘΟ. 

15. Της απόφασης Δ16α/04/773/29.11.90 του Υπουρ¬ 
γού Προεδρίας της Κυβέρνησης και του Υπουργού ΠΕ¬ 
ΧΩΔΕ «Περί εξαίρεσης διοικητικών πράξεων και εγγρά¬ 
φων από τον κανόνα των τριών υπογραφών». 

16. Της Κοινής Απόφασης Δ17α/03/99/Φ.2.2.1 /29.10.1996 
(ΦΕΚ 1006/4.11.96) του Πρωθυπουργού και του Υπουργού 
ΠΕ.ΧΩ.Δ.Ε. με θέμα «Ανάθεση αρμοδιοτήτων Υπουργού 
ΠΕΧΩΔΕ στους Υφυπουργούς Περιβάλλοντος, Χωροταξίας 
και Δημ. Έργων Χρ. Βερελή καιΘεοδ. Κολιοπάνο». 

Αφού λάβαμε υπόψη: 

1. Την απόφαση αρ. Δ7/Δ/34140/ 4490/6.8.98 της ΥΠ Α με 
την οποία εγκρίθηκε η τεχνική μελέτη καθώς και οι τεχνι¬ 
κές προδιαγραφές του έργου που αναφέρεται στο θέμα¬ 
τα. 

2. Την απόφαση αρ. 758/α/20/27.8.98 του ΥΠΕΧΩΔΕ με 
την οποία διατέθηκε πίστωση 5.700.000.000 δρχ. από το 
ενάριθμο έργο 9877005 της ΣΑΕ 077 προς δημοπράτηση 
του έργου με το σύστημα προσφοράς με συμπλήρωση α¬ 
νοικτού Τιμολογίου και έλεγχο ομαλότητας των προσφε- 
ρομένων τιμών. 

3. Την απόφαση αρ. οικ. 858/α/20/27.8.98 του ΥΠΕΧΩ¬ 
ΔΕ με την οποία εγκρίθηκαν τα τεύχη δημοπράτησης του 
έργου του θέματος. 

4. Την απόφαση 758/α/20/27.8.98 του ΥΠΕΧΩΔΕ με την 
οποία το έργο χαρακτηρίσθηκε ως σημαντικό και ειδικό. 

5. Την αρ. 1298/α/20/19.11.98 απόφαση του ΥΠΕΧΩΔΕ 
με την οποία συστάθηκε η Επιτροπή Εισήγησης για Ανά¬ 
θεση του έργου του θέματος. 

6. Τα από 16.2.99 (Ιο) και 23.3.99 (2ο) Πρακτικό της ε¬ 
πιτροπής εισήγησης για την ανάθεση του ως άνω έργου. 

7. Την απόφαση 433/α/20/23.4.99 με την οποία εγκρίθη- 
κε το αποτέλεσμα δημοπρασίας του έργου. 

Και επειδή. 

1. Όπως προκύπτει: 

α. Από το 1 ο πρακτικό της Επιτροπής Εισήγησης για Α¬ 
νάθεση του έργου με ημερομηνία 16.2.99 η Επιτροπή κατ’ 
αρχήν προέβη στην αποσφράγιση και στον έλεγχο των ο¬ 
γδόντα (80) οικονομικών προσφορών που έγιναν τελικά 
δεκτές στον διαγωνισμό και όλες οι προσφορές ευρέθη- 
σαν ομαλές. 

β. Στη συνέχεια η Επιτροπή, αφού συνέταξε τον πίνακα 
αποτελεσμάτων δημοπρασίας με τη «μαθηματική μέθο¬ 
δο», εφήρμοσε την Δ17Α/08/16/ΦΝ402/10.2.98 απόφαση 
Υπουργού ΠΕΧΩΔΕ, για την ανάδειξη αναδόχου κατα¬ 
σκευής Δημοσίου Έργου, από όπου προέκυψε ότι η προ- 

αφορά που αντιστοιχεί στο οριακό κόστος εργασιών 
(Ο.Κ.Ε.) του έργου είναι η με έκπωση λ=51,299% και υ¬ 
πολογίστηκε το κ=51,299%. Δεδομένου ότι ο προϋπολο¬ 
γισμός του έργου είναι 4.830.508.475 (χωρίς ΦΠΑ) δηλ. 
μεταλύτερος των 5.000.000 ΕΟϋ και υπάρχουν έντεκα 
(11) τ. υχπ. οι οποίες χρήζουν αιτιολόγησης. Η προ'ίστα- 
μένη Αρχή κάλεσε τις ως άνω έντεκα (11) εργοληπτικές 
επιχειρήσεις να υποβάλουν τις γραπτές αιτιολογήσεις, οι 
οποίες όπως αποκλείστηκαν από το διαγωνισμό, διότι δεν 
υπέβαλαν τις υπόψη αιτιολογήσεις. 

γ. Κατόπιν των ανωτέρω και όπως προκύπτει από το 2ο 
Πρακτικό της Επιτροπής Εισήγησης για Ανάθεση με ημε¬ 
ρομηνία 23.3.99, η Επιτροπή γνωμοδότησε ομόφωνα υ¬ 
πέρ της ανάθεσης του έργου στην εργοληπτική επιχείρη¬ 
ση ΔΟΜΙΚΑ ΕΡΓΑ ΑΤΕ που προσέφερετην αμέσως μικρό¬ 
τερη του οριακού κόστους προσφορά, η οποία αντιστοιχεί 
σε τεκμαρτή έκπτωση 51,00%, μετά από προηγούμενη έ¬ 
ρευνα στο ΜΕΕΠ (Δ/νση Δ15 της ΓΓΔΕ) κατά την οποία 
διαπιστώθηκε ότι δεν υπάρχει κώλυμα για την ανάληψη 
του υπόψη έργου από την αναφερόμενη εταρεία. 

2. Τα μέλη της Επιτροπής Ανδρεόπουλος Γεώργιος 
(Πρόεδρος), Κατσίκα Ασπασία, Αναγνωστόπουλος Γεώρ¬ 
γιος, Ευστρατιάδης Φίλιππος. Οικονομόπουλος Βασίλει¬ 
ος, Τσιλιμίγκας Δημήτριος, Παπαμικρούλης Νικόλαος κα¬ 
θώς και οι γραμματείς της Επιτροπής Χρυσικοπούλου 
Κων/να και Κούλης Χαράλαμπος, προκειμένου να ολοκλη¬ 
ρώσουν το έργο τους, εργάσθηκαν και πέραν του κανονι¬ 
κού ωραρίου κατά τους μήνες Ιανουάριο, Φεβρουάριο και 
Μάρτιο 1999 και για συνολικό χρονικό διάστημα 1,5 μήνα. 

3. Σύμφωνα με το άρθρο 5 του Ν. 2229/94, όπως τροπο¬ 
ποιήθηκε και ισχύει με το Ν. 2338/95, καταβάλλεται αμοι¬ 
βή για τα μέλη της Επιτροπής Εισήγησης για Ανάθεση του 
Έργου, εφ’ όσον αυτό χαρακτηριστεί σημαντικό ή ειδικό 
με απόφαση του Υπουργού ΠΕ.ΧΩ.Δ.Ε. 

4. Ύστερα από τη γνωμοδότηση της Επιτροπής Εισή¬ 
γησης για Ανάθεση, το έργο, με την 433/α/20/23.4.99 α¬ 
πόφαση του Υπουργού ΠΕ.ΧΩ.Δ.Ε. κατακυρώθηκε στη 
μειοδότρια Εργοληπτική Επιχείρηση. 

5. Η πίστωση για την αμοιβή της Επιτροπής βαρύνει το 
ενάριθμο έργο 9877005 της ΣΑΕ 077, αποφασίζουμε: 

1. Καθορίζουμε την αμοιβή των μελών της Ε.Ε.Α. του έρ¬ 
γου «Νότια επέκταση δαπέδου στάθμευσης αεροσκαφών 
Κρατικού Αερολιμένα Κέρκυρας «ΚΑΠΟΔΙΣΤΡΙΑΣ» ως εξής: 

Για τον Πρόεδρο και τα υπόλοιπα μέλη της Επιτροπής 
στο ποσό των 120.000 δρχ. ανά μήνα απασχόλησης δηλ. 
180.000 δρχ. για τον καθένα. 

Για τους Γραμματείς της Επιτροπής το ποσό των 60.000 
δρχ. ανά μήνα απασχόλησης, δηλαδή 90.000 δρχ. για τον 
καθένα. 

2. Εγκρίνουμε τη διάθεση πίστωσης ποσού 1.440.000 
δρχ. σε βάρος του ενάριθμου έργου 9877005 της ΣΑΕ 077 
για την πληρωμή της ως άνω αμοιβής των μελών της Επι¬ 
τροπής και των Γραμματέων της Επιτροπής. 

Η σχετική καταβολή να γίνει από την ΕΥΔΕ Α/Δ Νοτίου 
Ελλάδος δια της υπολόγου του έργου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 10 Ιουνίου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΕΡ/ΝΤΟΣ ΧΩΡ/ΞΙΑΣ & ΔΗΜΟΣΙΩΝ ΕΡΓΩΝ 

ΝΙΚ. ΧΡΙΣΤΟΔΟΥΛΑΚΗΣ ΚΩΝ/ΝΟΣ ΛΑΛΙΩΤΗΣ 


Αριθ. 2/35861/0022 (3) 

Συμπλήρωση απόφασης καθορισμού αποζημίωσης με¬ 
λών των Επιτροπών «Κρατικών Βραβείων Χορού» και 
«Κρατικού Βραβείου Μελίνα Μερκούρη». 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 19 του Ν. 2470/97 «Αναμόρφωση μισθολο¬ 
γίου προσωπικού της δημόσιας διοίκησης και άλλες συνα¬ 
φείς διατάξεις» (ΦΕΚ 40/Α/29.3.97) καθώς και την αριθμ. 
2030771/4262/0022/22.4.97 ερμηνευτική εγκύκλιο του Γ.Λ.Κ. 

β) Της παρ. 3 του άρθρου 22 του Ν. 2362/95 «περί Δη¬ 
μοσίου Λογιστικού Ελέγχου των δαπανών του Κράτους 
και άλλες διατάξεις» (ΦΕΚ 247/Α). 

γ) Του άρθρου 27 του Ν. 2081/92 «Ρύθμιση του θεσμού 
των επιμελητηρίων, τροποποίηση των διατάξεων του Ν. 
1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις», όπως τροποποιήθηκε α¬ 
πό τις διατάξεις του άρθρου 1 του Ν. 2469/94 (ΦΕΚ 
38/Α/14.3.97) «Περιορισμός και βελτίωση της αποτελε- 
σματικότητας των κρατικών δαπανών και άλλες διατάξεις 
και την ερμηνευτική του ανωτέρω νόμου εγκύκλιο αριθ. 
2020000/154/0021 /Β724.3.97 του Γ.Λ.Κ. 

δ) Του άρθρου 40 του ν. 849/1978 «περί παροχής κινή¬ 
τρων δια την ενίσχυση της Περιφερειακής και Οικονομι¬ 
κής ανάπτυξης της χώρας», όπως συμπληρώθηκε με το 
άρθρο 8 του Ν. 2129/1993. 

ε) Του άρθρου 3του Ν. 2557/97 «Θεσμοί, μέτρα και δρά¬ 
σεις πολιτιστικής ανάπτυξης» (ΦΕΚ 271/τ. Α797). 

2. Την αριθμ. 1107147/1239/0006Α/4.10.96 Κοινή από¬ 
φαση του Πρωθυπουργού και του Υπουργού Οικονομι¬ 
κών (ΦΕΚ 922/Β/7.10.96). 

3. Την αριθμ. 9237/19.2.98 απόφαση ορισμού μελώντης 
Επιτροπής «Κρατικού Βραβείου Μελίνα Μερκούρη». 

4. Την αριθμ. ΥΠΠΟ/ΔΙΟΙΚ.Β/6042/25.1.95 απόφαση σύ¬ 
στασης πενταμελούς Γνωμοδοτικής Επιτροπής Χορού. 

5. Την αριθμ. 26729/27 5.98 απόφαση ορισμού μελών 
της διευρυμένης Επιτοοπής Κρατικών Βραβείων Χορού. 

6. Την αριθ. 2/6764/0022/19.1.99 Κ.Υ.Α. «Καθορισμός α¬ 
ποζημίωσης μελών των Επιτροπών «Κρατικών Βραβείων 
Χορού» και «Κρατικού Βραβείου Μελίνα Μερκούρη» (ΦΕΚ 
102/Β/11,2.99). 

7. Το γεγονός ότι από την απόφαση αυτή δεν προκαλεί- 
ται πρόσθετη δαπάνη σε βάρος του Κρατικού Προϋπολο¬ 
γισμού καθόσον η δαπάνη για την αποζημίωση του ειση¬ 
γητή της Επιτροπής «Κρατικών Βραβείων Χορού» έχει ή¬ 
δη προβλεφθεί στην αριθμ. 2/6764/0022/19.1.99 ΚΥΑ 
(ΦΕΚ 102/Β/11.2.99), αποφασίζουμε: 

Συμπληρώνουμε την αριθμ. 2/6764/0022/19.1.99 Κ.Υ.Α. 
(ΦΕΚ 102/Β/11.2.99) με την οποία καθορίστηκε η αποζη¬ 
μίωση των μελών, των Επιτροπών «Κρατικών Βραβείων 
Χορού» και «Κρατικού Βραβείου Μελίνα Μερκούρη» και ο¬ 
ρίζουμε ότι η ανωτέρω αποζημίωση ισχύει και τον Ειση¬ 
γητή της Επιτροπής «Κρατικών Βραβείων Χορού». 

2. Η απόφαση αυτή να δημοσιευθεί στην Εφημερίδα της 
Κυβερνήσεως (τεύχος Β') και ισχύει ένα χρόνο πριν τη δη¬ 
μοσίευση αυτής. 

Αθήνα, 10 Ιουνίου 1999 

Οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΝΙΚ. ΧΡΙΣΤΟΔΟΥΛΑΚΗΣ ΕΛΙΣΑΒΕΤ ΠΑΠΑΖΩΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/37018/0022 (4) 

Έγκριση απογευματινής υπερωριακής εργασίας 
εργαζομένων στη Φίλιππο Ένωση Ελλάδος. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

1. Τις διατάξεις: 

α) του Α.Ν. 397/68 «περί επανασυστάσεως της Γεν. 
Γραμματείας Αθλητισμού και των αρμοδιοτήτων αυτής». 

β) Του Ν. 1558/85 «Κυβέρνηση και Κυβερνητικά Όργανα». 

γ) Του άρθρου 8 του Ν. 423/76 «περί γυμναστηρίων και 
ρυθμίσεως θεμάτων αφορώντων εις τον εξωσχολικό Α¬ 
θλητισμό όπως συμπληρώθηκε με το άρθρο 2 παρ. 2 του 
Ν. 1070/80 «περί λήψεως μέτρων αναπτύξεως του αθλη¬ 
τισμού και ρυθμίσεως συναφών θεμάτων». 

δ) Του Ν. 2592/98 άρθρο 15. 

2. Την κοινή απόφαση 47968/9.10.96 του Πρωθυπουρ¬ 
γού και του Υπουργού Πολιτισμού «Ανάθεση αρμοδιοτή¬ 
των στον Υφυπουργό Πολιτισμού». 

3. Το Π.Δ. 280/96 (Οργανισμός Κανονισμού λειτουργίας 
Φιλίππου Ενώσεως). 

4. Τις ηυξημένες ανάγκες της Φ.Ε.Ε. σε προσωπικό πέ¬ 
ραν του κανονικού ωραρίου για την κάλυψη πολλαπλών 
εκκρεμοτήτων που έχουν προκύψει λόγω εναρμόνισης με 
νέες απαιτήσεις της Διεθνούς Επιτροπής ΒΤΙΙϋ ΒΟΟΚ - 
ΙΝΤΕΡΝΕΤ - Κωδικοί Ίππων, νέα μορφή ταυτοτήτων - εκ¬ 
καθάριση απολογισμών ετών 1987 - 96 και επάθλων ιδιο¬ 
κτητών κ.λπ. 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη ποσού 3.000.000 δρχ. σε βάρος 
του προϋπολογισμού της Φ.Ε.Ε. (ΝΠΔΔ) στον Κωδικό α¬ 
ριθμό 0261 χωρίς αυτό να επιβαρύνει τον Κρατικό Προϋ¬ 
πολογισμό. 

6 Την αριθμ. 1107147/1239/0006Α/4.10.96/ΦΕΚ 
922/Β/96 απόφαση του Πρωθυπουργού και Υπουργού Οι¬ 
κονομικών «Ανάθεση αρμοδιοτήτων στους Υφυπουργούς 
Οικονομικών», αποφασίζουμε: 

Εγκρίνουμε για το χρονικό διάστημα από 19.4.99 έως 
30.6.99 απογευματινή υπερωριακή εργασία πέραν της υ¬ 
ποχρεωτικής για 150 ώρα συνολικά κατ’ άτομο για (13) δέ- 
κατρεις μονίμους υπαλλήλους της Φ.Ε.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαΐου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΝΙΚ. ΧΡΙΣΤΟΔΟΥΛΑΚΗΣ ΑΝΔ. ΑΘ. ΦΟΥΡΑΣ 
-♦- 

Αριθ. 2/21856/0025 (5) 

Τροποποίηση της 2022414/3713/0025/26.4.95 απόφασης 
του Υπουργού Οικονομικών, όπως ισχύει, με την οποία 
παρασχέθηκε η εγγύηση του Δημοσίου για τη ρύθμιση 
οφειλών προς τις Τράπεζες από δάνεια για κεφάλαια κί¬ 
νησης και πάγιες εγκαταστάσεις των βιομηχανικών και 
βιοτεχνικών επιχειρήσεων του Νομού Τρικάλων που ε- 
πλήγησαν από τις χιονοπτώσεις του Φεβρουάριου 1994. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη; 

1. Τις διατάξεις του Ν. 2322/95. 

2. Την κοινή απόφαση του Πρωθυπουργού και του Υ¬ 


πουργού Οικονομικών αριθ. 1107147/1239/0006Α74.10.96 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών». 

3. Την κοινή απόφαση των Υπουργών Εθνικής Οικονο¬ 
μίας και Οικονομικών αριθ. 13190/Β.656/4.4.95, με την ο¬ 
ποία εγκρίθηκε η ρύθμιση των υφιστάμενων μέχρι 

31.12.94 ληξιπρόθεσμων και μη οφειλών από δάνεια για 
κεφάλαια κίνησης και πάγιες εγκαταστάσεις των βιομη¬ 
χανικών και βιοτεχνικών επιχειρήσεων του Ν. Τρικάλων 
που επλήγησαν από τις χιονοπτώσεις του Φεβρουάριου 
1994. 

4. Την απόφασή μας αριθ. 2022414/3713/0025/26.4.95 
με την οποία παρασχέθηκε η εγγύηση του Δημοσίου για 
δάνεια που θα προκόψουν από την παραπάνω ρύθμιση. 

5. Την κοινή απόφαση των Υπουργών Εθνικής Οικονο¬ 
μίας και Οικονομικών αριθ. 96773/Β. 1782/6.11.95 με την 
οποία τροποποιείται η προαναφερόμενη κ.υ.α. 

6. Την απόφασή μας αριθμ. 2071390/11077/0025/ 

28.11.95 με την οποία τροποποιείται η προαναφερόμενη 
απόφαση εγγύησης. 

7. Την αριθ. 10124/Β.508/17.3.99 κοινή Υπουργική από¬ 
φαση του Υπουργού Εθνικής Οικονομίας και Οικονομικών 
με την οποία τροποποιούνται οι αριθμ. 13190/Β.656/ 

4.4.95 και 96773/Β. 1782/6.11.95 προηγούμενες όμοιές 
της, αποφασίζουμε: 

Τροποποιούμε τις αποφάσεις μας αριθ. 2022414/3713/ 
0025/26.4.95 και 2071390/11077/0025/28.11.95 και ορί¬ 
ζουμε ότι η εγγύηση του Δημοσίου που παρασχέθηκε με 
τις αποφάσεις αυτές για τη ρύθμιση οφειλών προς τις 
Τράπεζες από δάνεια για κεφάλαια κίνησης και για πάγιες 
εγκαταστάσεις των βιομηχανικών και βιοτεχνικών επιχει¬ 
ρήσεων των Ν. Τρικάλων και Καρδίτσας που επλήγησαν 
από τις χιονοπτώσεις του Φεβρουάριου 1994, ισχύει και 
για την κάλυψη των οφειλών που θα προκόψουν από την 
εφαρμογή της κ.υ.α. αριθ 10124/Β.508/17.3.99. 

Σε περίπτωση που έχουν ήδη βεβαιωθεί οφειλές που υ¬ 
πάγονται στην παραπάνω ρύθμιση, θα πρέπει οι οφειλές 
αυτές να διαγραφούν από τις ΔΟΥ και να καταστούν και 
πάλι οφειλές προς τις Τράπεζες, να επιστραφούν δε από 
αυτές στο Δημόσιο όσα, από τα ποσά των υφισταμένων ,·- 
πολοίπων, τους έχει καταβάλει. Προς τούτο, καθορίζου¬ 
με την ακόλουθη διαδικασία επαναφοράς τους στις Τρά¬ 
πεζες. 

Τα Υποκαταστήματα των Τραπεζών θα αποστείλουν 
στις αρμόδιες ΔΟΥ καταστάσεις σε τρία (3) αντίγραφα 
στις οποίες θα αναγράφονται: 

α. Τα στοιχεία (ονοματεπώνυμο ή επωνυμία) των ενδια¬ 
φερομένων επιχειρήσεων. 

β. Τα ποσά των οφειλών που δεν εισπράχθηκαν οπότε έ¬ 
γινε κατάπτωση της εγγύησης του Δημοσίου και βεβαιώ¬ 
θηκαν στις ΔΟΥ ως Δημόσια έσοδα και 

γ. Τα στοιχεία των Χρηματικών Καταλόγων και των δι¬ 
πλοτύπων βεβαίωσης ή τριπλότυπων περιληπτικών κατα¬ 
στάσεων βεβαίωσης με βάση τα οποία έγινε η βεβαίωση. 

Οι ΔΟΥ θα επαναφέρουν το συντομότερο δυνατό δύο 
(2) αντίγραφα αυτών των καταστάσεων αφού προηγου¬ 
μένως τις συμπληρώσουν με το ανεξόφλητο υπόλοιπο 
της κύριας οφειλής (αυτού που βεβαιώθηκε από την Τρά¬ 
πεζα) και των τυχόν βεβαιωμένων τόκων (όχι προσαυξή- 
σεων εκπρόθεσμης καταβολής). 

Τα Υποκαταστήματα των Τραπεζών μετά τη λήψη των 
συμπληρωμένων από τις ΔΟΥ κατά τα ανωτέρω, κατα¬ 
στάσεων θα αποδίδουν, χωρίς καθυστέρηση, στον τη- 

ρούμενο στην Τράπεζα της Ελλάδος λογαριασμό του Δη¬ 
μοσίου Νο 234039 «Κεφάλαιον Ασφαλίσεως Χρηματοδο¬ 
τήσεων εκ Κεφαλαίων ή εγγυήσειτου Ελληνικού Δημοσί¬ 
ου» όσα από τα ποσά των ανεξόφλητων οφειλών που ρυθ¬ 
μίζονται τους έχουν καταβληθεί από το Δημόσιο λόγω 
κατάπτωσης της εγγύησής του. 

Μετά την ανωτέρω ενέργειά τους θα προβαίνουν στην 
σύνταξη και αποστολή σε κάθε ΔΟΥ Ατομικών Φύλλων 
Έκπτωσης (ΑΦΕΚ) και θα τα αποστέλνουν μαζί με έγγρα¬ 
φο που θα αναγράφει το σκοπό της έκδοσής τους και θα 
συνοδεύονται επίσης με το δικαιολογητικό της Τράπεζας 
Ελλάδος από το οποίο θα προκύπτει η απόδοση στο Δη¬ 
μόσιο των κατά τα ανωτέρω επιστρεφόμενων ποσών. 

Οι Δημόσιες Οικονομικές Υπηρεσίες (ΔΟΥ), δεν θα ει¬ 
σπράττουν τις εν λόγω οφειλές μετά τη λήψη των κατα¬ 
στάσεων από τα Υποκαταστήματα των Τραπεζών για να 
μη δημιουργούνται θέματα επιστροφής, κατά την εκτέλε¬ 
ση των ΑΦΕΚ, αλλά θα παραπέμπουν τους οφειλέτες, που 
τυχόν επιθυμούν να πληρώσουν, στις Τράπεζες. 

Η Τράπεζα της Ελλάδος, παρακαλείται να μας γνωρίσει 
κάθε 1 δνθήμερο (ΓΛΚ - Δ25 - Δ') τις πιστώσεις από την α¬ 
νωτέρω αιτία του λογ/σμού του Δημοσίου Νο 234039. 

Κατά τα λοιπά ισχύουν οι αριθ. 2022414/3713/0025/ 
26.4.95 και 2071390/11070/0025/28.11.95 αποφάσεις του 
Υπουργού των Οικονομικών. 

Ο έλεγχος της εφαρμογής των διατάξεων της παρού¬ 
σας απόφασης καθώς και η αντιμετώπιση στα πλαίσια αυ¬ 
τής των προβλημάτων που θα ανακύπτουν κατά την υλο¬ 
ποίηση, ανατίθεται στη Δ/νση Κίνησης Κεφαλαίων, εγ¬ 
γυήσεων, Δανείων και Αξιών (Γ.Λ.Κ. - Δ25 - Δ'). 

Από τις διατάξεις της απόφασης αυτής προκαλείται δα¬ 
πάνη σε βάρος τους Κρατικού Προϋπολογισμού το ύψος 
της οποίας δεν μπορεί να προσδιοριστεί. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 9 Ιουνίου 1999 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

-♦- 

Αριθ. 15774/3497 (6) 

Ωράριο τροφοδοσίας Καταστημάτων (ΒϋΡΕΡ ΜΑΠ- 
ΚΕΤ3) και των Υπεραγορών Λιανικού Εμπορίου (πολυ¬ 
καταστήματα, αλυσίδες καταστημάτων). 

ΟΙ ΥΠΟΥΡΓΟΙ ΑΝΑΠΤΥΞΗΣ, 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ, 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Το άρθρο 2 του Ν. 1327/1983 «Κύρωση και συμπλή¬ 
ρωση της από 18 Ιουνίου 1982πράξεως Νομοθετικού Πε¬ 
ριεχομένου «Αντιμετώπιση έκτακτων επεισοδίων ρύπαν¬ 
σης του περιβάλλοντος και ρύθμιση συναφών θεμάτων» 
(Α721). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α7137) που προστέ¬ 
θηκε με το άρθρο 27 του Ν. 2081/1992 (Α7154) και αντί 
καταστάθηκε με την παρ. 2α του άρθρου 1 του Ν. 
2469/1997 (Α738). 

3. Την αριθ. 399/8.3.1999 απόφαση του Πρωθυπουργού 
και του Υπουργού Ανάπτυξης «Ανάθεση αρμοδιοτήτων 


στους Υφυπουργούς Ανάπτυξης Άννα Διαμαντοπούλου 
και Ιωάννη Χαραλάμπους» (Β7198). 

4. Το γεγονός ότι από τη μελέτη των μετρητικών στοιχεί¬ 
ων της ατμοσφαιρικής ρύπανσης της Αθήνας, έχει απο- 
δειχθεί ότι τις ώρες κυκλοφοριακής αιχμής παρουσιάζεται 
αιχμή στις τιμές της ατμοσφαρικής ρύπανσης και ιδιαίτε¬ 
ρα όσον αφορά ρύπους, στο σχηματισμό των οποίων, ση¬ 
μαντικά συμμετέχει η κυκλοφορία των οχημάτων. 

5. Το γεγονός ότι η μείωση της αιχμής της κυκλοφορίας 
θα έχει θετικό αποτέλεσμα στη μείωση της αιχμής της ρύ¬ 
πανσης. 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του Κρατικού Προ¬ 
ϋπολογισμού, αποφασίζουμε: 

1. α) Απαγορεύεται η τροφοδοσία των δϋΡΕΒ ΜΑΒΚΕΤ5 
και των Υπεραγορών Λιανικού Εμπορίου (πολυκαταστήμα¬ 
τα, αλυσίδες καταστημάτων) στο κέντρο της πόλης της Α¬ 
θήνας (εντόςτου εσωτερικού δακτυλίου) από 15 Ιουνίου μέ¬ 
χρι τις 30 Σεπτεμβρίου 1999κατάτιςώρες7.00 έως 10.30, με 
φορτηγά αυτοκίνητα ωφέλιμου φορτίου άνω του 1,5 τόννου. 

β) Οι διατάξεις του προηγουμένου εδαφίου ισχύουν και: 

Για τις περιμετρικές οδούς του εσωτερικού δακτυλίου: 

- Πανόρμου 

- Πατησίων, Αριστοτέλους, Γ Σεπτεμβρίου, Αχαρνών, 
Λιοσίων, Κυψέλης, Λένορμαν, Γαλατσίου (Αθήνα). 

-Φιλολάου (Παγκράτι). 

- Φορμίωνος (από Ριζάρη μέχρι Καραολή και Δημητρί- 
ου) (Παγκράτι - Βύρωνα). 

- Υμηττού (από Βρυαξίδος μέχρι Χίου) (Παγκράτι). 

- Γ. Παπανδρέου (από Παπάγου μέχρι τη συμβολή της 
με Κοκκινοπούλου) (Ζωγράφου). 

- Ούλοφ Πάλμε (Ιλισσια). 

- Στην Ιερά Οδό (από Κηφισσού έως Θηβών) (Αιγάλεω). 

- Στη Θηβών (από Λόφο Αξιωματικών έως Ιερά Οδό) (Αι¬ 
γάλεω). 

-Λ. Βουλιαγμένης. 

- Αγ. Δημητρίου - Στριγγάρι (ευρύτερη περιοχή Πλατεία 
Καλογήρων). 

- Ελ. Βενιζέλου (Θησέως) - Δημοσθένους - Σιβιτανίδου - 
Δαβάκη (περιοχή Καλλιθέας). 

- Ελ. Βενιζέλου - Αρτάκης - Μάχης Αναλάτου - Ομήρου - 
25ης Μαρτίου και 2ας Μαΐου (πλατεία Ν. Σμύρνης) (πε¬ 
ριοχή Ν. Σμύρνης). 

- Αχιλλέως - Αμφιθέας - Αγ. Βαρβάρας (περιοχή Π. Φα¬ 
λήρου). 

- Λαγουμιτζή - Δημητρακοπούλου - Βεΐκου - Πειραιώς 
(περιοχή Αθηνών). 

2. Από τις απαγορεύσεις του εδαφίου (α') της προηγού¬ 
μενης παραγράφου εξαιρείται η τροφοδοσία καταστημά¬ 
των νωπών αλιευμάτων Βαρβακείου αγοράς. 

3. Γ ια την τροφοδοσία των καταστημάτων, που βρίσκο¬ 
νται στο Εμπορικό Τρίγωνο της Αθήνας εφαρμόζονται οι 
διατάξεις της ΚΥΑ ΔΜΕΟ/στ/οικ./1190/1995 (Β 
252/4.4.1995), όπως αυτή ισχύει. 

4. Στους παραβάτες των παραπάνω διατάξεων επιβάλ¬ 
λονται οι ποινές της παραγράφου 4 του άρθρου 3 της από 
18 Ιουνίου 1982 Πράξης Νομοθετικού Περιεχομένου όπως 
η παράγρ. αυτή προστέθηκε με το άρθρο δεύτερο του Ν. 
1327/1983 (Α721) που κύρωσε την παραπάνω Πράξη. 

5. Η απόφαση αυτή να δημοσιευθείοτην Εφημερίδα της 
Κυβερνήσεως. 

Αθήνα, 17 Ιουνίου 1999 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 
ΥΦΥΠΟΥΡΓΟΣ ΑΝΑΠΤΥΞΗΣ ΚΑΙ ΔΗΜΟΣΙΩΝ ΕΡΓΩΝ 

I. ΧΑΡΑΛΑΜΠΟΥΣ ΚΩΣΤΑΣ ΛΑΛΙΩΤΗΣ 

ΕΡΓΑΣΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ ΔΗΜΟΣΙΑΣ ΤΑΞΗΣ 

ΜΙΛΤ. ΠΑΠΑΪΩΑΝΝΟΥ Μ. ΧΡΥΣΟΧΟΪΔΗΣ 

-♦- 

Αριθ. 3370 (7) 

Κύρωση αναδασμού αγρ/τος Πυλωρών στο Ν. Γρεβενών. 

Ο ΝΟΜΑΡΧΗΣ ΓΡΕΒΕΝΩΝ 
Έχοντας υπόψη: 

1. Τις διατάξεις του Ν. 674/77 άρθρ. 15παρ. 1. 

2. Τη σχετική εισήγηση της Δ/νσης Αγροτικής Ανάπτυ¬ 
ξης, αποφασίζουμε: 

Κυρώνουμε το νέο κτηματικό καθεστώς που διαμορφώ¬ 
θηκε με τον αναδασμό το έτος 1995 στην κτηματική περιο¬ 
χή του αγρ/τος Πυλωρών όπως αυτό απεικονίζεται στους 
συνταχθέντες από την Επιτροπή Αναδασμού κτηματολογι- 
κούς πίνακες και διαγράμματα της περιοχής αυτής. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Γ ρεβενά, 9 Ιουνίου 1999 
Ο Νομάρχης 
ΑΝΤ. ΠΕΤΣΑΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στο ΦΕΚ 877/τεύχος Β724.5.1999 που δημοσιεύθηκε η 
4141.13/3/99/13.5.99 απόφαση του Υπουργού Εμπορικής 
Ναυτιλίας «Προσόντα - προϋποθέσεις και τρόπος εισα¬ 
γωγής στο Σχολή Δοκίμων Υπαξιωματικών Λιμενικού Σώ¬ 
ματος», διορθώνεται στο άρθρο ΙΟπαρ. 1 εδαφ. γ' της πα¬ 
ραπάνω απόφασης: 

Αντί του εσφαλμένου: 

«Για τους Λιμενοφύλακες που έχουν υπηρετήσει σε 
πλωτά Λ.Σ. ως Αρμενιστές ή Μηχανοδηγοί ή σε μονάδες 
Ειδικών Αποστολών Λιμενικού Σώματος και εφόσον έχουν 
αποφοιτήσει από το Σχολείο Ειδικών Αποστολών Λιμενι¬ 
κού Σώματος (Σ.Ε.Α.Λ.Σ.) προστίθενται 500 μονάδες για 
κάθε ολόκληρο έτος υπηρεσίας σε πλωτά ή τέτοιες μονά¬ 
δες». 

Στο σωστό: 

«Για τους Λιμενοφύλακες που έχουν υπηρετήσει σε 
πλωτά Λ.Σ. ως Αρμενιστές ή Μηχανοδηγοί ή σε μονάδες 
Ειδικών Αποστολών Λιμενικού Σώματος και εφόσον έχουν 
αποφοιτήσει από το Σχολείο Ειδικών Αποστολών Λιμενι¬ 
κού Σώματος (Σ.Ε.Α.Λ.Σ.) ή από το Σχολείο υποβρυχίων 
καταστροφών του Π.Ν., προστίθενται 500 μονάδες για 
κάθε ολόκληρο έτος υπηρεσίας σε πλωτά ή τέτοιες μονά¬ 
δες». 


(Απότο Υ.Ε.Ν.) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙίρ: νννννν.Θΐ.ςκ 
ΙΝΤΕΡΝΕΤ: ΙίοΙ.^γ 
θ-γπ&ϊΙ: ηνοδ @ ΙίοΙ.ογ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτο)ν Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ, 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 
ΛΑΡΙΣΑ 

(0531)22 858 



Διοικητήριο Τ.Κ. 411 10 

(041) 597449 



ΚΕΡΚΥΡΑ 

Σαμαρά 13 Τ.Κ. 491 00 
ΗΡΑΚΛΕΙΟ 

(0661)89 127/89 120 



Πλ. Ελευθερίας 1, Τ.Κ. 71110 
ΛΕΣΒΟΣ 

(081) 396 223 



Πλ. Κωνσταντινουπόλεως Τ.Κ. 811 00 Μυτιλήνη ■ 




(0251) 46 888/47 533 


ΤΙΜΗ ΦΥΛΛΩΝ " Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 
ί ίαράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π Ε. 

60.000 δρχ. 3.000 δρχ. 

70.000 » . 3.500 » . 

15.000 » . 750 » . 

70.000 » . 3.500 » . 

30.000 - . 1.500 » . 

15.000 » . 750 » . 

5.000 - . 250 » . 

10.000 » . 500 >* . 

3.000 » . 150 >» . 

10.000 » . 500 » . 

250.000 » . 12.500 >» . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕ1 ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 


















